Henrike VII.a Ingalaterrakoa

Henrike VII.a Ingalaterrakoa (1457ko urtarrilaren 28a – 1509ko apirilaren 21a), Henrike Tudor (galesez: Harri Tudur) ere deitua, 1485-1509 bitarteko urteetan Ingalaterrako erregea eta Irlandako jauna izan zen, Tudor leinuaren lehendabizikoa.

 Bizitza 
Edmundo Tudorren eta Margarita Beaufortkoaren semea zen; Lancastertarren azkenekoa izan zen. Eduardo IV.ak Frantziara erbesteratzera behartu zuen. Rikardo III.aren aurka altxatu zen eta menderatu egin zuen 1485eko Bosworthko guduan; Bi Arrosen Gerraren amaiera izan zen hura. Horren ostean, Ingalaterrako errege bilakatu zen. Guduzelaian tronua lortu zuen Ingalaterrako azken erregea izan zen.

Elisabet Yorkekoarekin ezkonduta, Tudor dinastia sortu zuen. Irlandarren aurka borrokatu eta nagusitu zen, eta Jakobo IV.a Eskoziakoarekin ezkondu zuen Margarita alaba. Era horretan Ingalaterra Britainiar uharteetan nagusi izatea lortu zuen.

Westminster abadian ehortzi zuten emaztearekin hilobi bikoitz monumental batean.

 Erreferentziak 

Kategoria:Ingalaterrako errege-erreginak
Kategoria:Tudor dinastia
Kategoria:Erresuma Batuko katolikoak
Kategoria:Tuberkulosiak hildakoak